Nettipokeri edelleen myrkkyä Sheldon Adelsonille | Pokeriuutinen | Pokeritieto.com
Etusivu Pokerihuoneet Tarjoukset Keskustelu videot Artikkelit Ota yhteyttä Nettipokeri edelleen myrkkyä Sheldon Adelsonille
Kasinomoguli ja Las Vegas Sandsin omistaja Sheldon Adelson tyrmää huhut, joiden mukaan hän olisi kääntänyt kelkkansa koskien internetin uhkapelejä.Kesäkuussa miljardööri Adelson antoi haastattelun Forbes-lehdelle, jossa hän kuvasi internetpelialaa "myrkyksi, joka pilaa nuorten sosiaalisen elämän ja saa heidät koukkuun internetpelaamiseen."Lausahdus saattaa kuulostaa hieman erikoiselta, sillä Adelsonin omistamat kivijalkakasinot ovat vuosikymmenten saatossa varmasti pilanneet useampien elämät, kuin internetin kasinopelit tai nettipokeri.Kritiikillään Adelson pyrkii selvästi vahvistamaan omien kasinoidensa asemaa niin Las Vegasissa kuin myös Macaossa, jonne Sands laajensi toimintansa vuonna 2004. Las Vegas Sands omistaa kasinoita Las Vegasin ja Macaon lisäksi Pennsylvaniassa sekä Singaporessa. Adelson suunnittelee myös Espanjaan kaavailtua "EuroVegas" -kasinokohdetta, joka tulee sisältämään kuusi kasinoa, kaksitoista hotellia, kolme golfkenttää, ostoskeskuksen sekä ravintoloita ja baareja.Adelson itse toteaa, ettei pelkää kilpailua ja olevansa valmis kilpailemaan kenen tahansa kanssa. Hän mainitsee myös, että yli puolet yrityksen liikevoitosta on peräisin Aasian markkinoilta, jossa nettipelaamista ei käytännössä ole, eikä Adelson usko sen laillistuvan myöskään lähiaikoina.80-vuotiaan Adelsonin huoli nettipelaamista kohtaan on aiheellista, sillä Euroopassa tehdyn tutkimuksen mukaan internetpelaamisen yleistyttyä perinteisten kasinoiden kävijämäärät ovat laskeneet useassa maassa noin 20 prosenttia. Saman tutkimuksen mukaan viimeisen kymmenen vuoden aikana internetpeliyhtiöiden liikevaihdot ovat vastaavasti kasvaneet 26-28 prosenttia.Lokakuussa 2012 Forbes listasi Adelsonin maailman 24. rikkaimmaksi ihmiseksi noin 21,8 miljardin dollarin omaisuudellaan.- - -Lähteet: Cardplayer, Forbes, Wikipedia Uutisen avainsanat:Las Vegas Sands